
РЕСПУБЛИКА МАЪНАВИЯТ ВА МАЪРИФАТ МАРКАЗИ ҲУЗУРИДАГИ ИЖТИМОИЙ-МАЪНАВИЙ ТАДҚИҚОТЛАР ИНСТИТУТИ

ИЛМИЙ ЭКСПЕРТИЗА БЎЛИМИНИНГ
НИЗОМИ
I. УМУМИЙ ҚОИДАЛАР
1.1. “Илмий экспертиза” бўлими (кейинги ўринларда – Бўлим деб юритилади) Республика Маънавият ва маърифат маркази ҳузуридаги Ижтимоий-маънавий тадқиқотлар институтининг (кейинги ўринларда – Институт деб юритилади) таркибий бўлинмаси ҳисобланади ва Институт директорининг бевосита раҳбарлигида Бўлим фаолиятининг ташкил этилишини ҳамда амалга оширилишини таъминлайди.
1.2. Бўлим ўз фаолиятида Ўзбекистон Республикаси Конституцияси, Ўзбекистон Республикаси Қонунлари, Ўзбекистон Республикаси Президенти Фармони, Қарори ва фармойишлари, Ўзбекистон Республикаси Вазирлар Маҳкамаси қарор ва фармойишлари, Республика Маънавият ва маърифат маркази тартиби қоидалари, Республика Маънавият ва маърифат маркази Низоми, Институт низоми, Бўлим низоми, Республика Маънавият ва маърифат маркази раҳбари буйруқлари, Институт директори буйруқларига амал қилади.

II. БЎЛИМНИНГ МАҚСАД ВА ВАЗИФАЛАРИ 

2.1. Илмий экспертиза бўлимининг асосий мақсади ғоявий-мафкуравий мазмундаги илмий-назарий ва услубий ишланмалари, тарғибот материаллари, шунингдек, мамлакатимизда чоп этилаётган маънавий-маърифий мазмундаги бадиий, илмий-назарий, оммабоп нашрлар ҳамда оммавий ахборот воситалари, интерент тармоқлари экспертизасини ташкил қилиш, амалий таклиф ва хулосалар ишлаб чиқиб, тегишлилиги билан тақдим этишдан иборат.

2.2. Бўлимнинг вазифалари қуйидагилар:

- оммавий ахборот воситалари, газеталар, жаҳон ахборот тармоғидаги расмий веб-сайтлар, веб-саҳифалар орқали бериб борилаётган илмий маълумотлар, адабиётлар ва медиа маҳсулотларни илмий экспертизадан ўтказиш;

- Марказда олиб борилаётган илмий, ғоявий ва мафкуравий экспертизаларнинг аҳволини, ҳаққонийлиги ва миллий ғоя билан мослигини мунтазам ўрганиб, давлат ва хусусий нашриётлар билан доимий ҳамкорликни ташкил этиш;
- масъул давлат идоралари билан ҳамкорликда, режали бадиий адабиётларни инвентаризациядан ўтказиш, ахборот-ресурс марказларини янги китоблар билан таъминлаш масалаларини ташкил этиш;
- юртимизда ҳамда хорижда чоп этилган, нашр этилаётган илмий, илмий-оммабоп асарларни танқидий ўрганиб, масъул ташкилотлар томонидан нашрга тайёрлаган соҳага оид адабиётлар илмий экспертизасини амалга ошириш;

- дунёнинг мафкуравий манзарасини ўрганиш, таҳлил қилиш, маънавий-маърифий ва тарбиявий ишларни ташкил этишда миллий ва умуминсоний қадриятларга мос хорижий тажрибани амалиётга жорий этиш;

- чоп этилган адабиётларни нашриётлар кесимида ўрганган ҳолда улар бўйича таклиф ва тавсияларни масъул муассасаларга киритиб бориш;
- Марказ томонидан ўтказилган ўрганишлар, улар юзасидан тайёрланган таҳлилий ҳужжатларнинг сифатини ошириш мақсадида, соҳага оид олимлар, мутахассислардан иборат экспертлар гуруҳини шакллантириш орқали олиб бориладиган ишлар режасини тузиб, долзарб масалаларда ўтказилган ўрганишлар доирасида эксперт фикрлари ҳамда хулосаларини олиш;
- Институтда фаолият олиб бораётган докторант ва мустақил изланувчиларнинг амалга оширган илмий ишларини ўрганиб, таҳлил қилиш ва таклифлар бериб бориш;

- ўз фаолияти доирасида амалга оширилган илмий-изланиш натижаларини таҳлилий хулосаларини мунтазам равишда чоп этиб, кенг жамоатчиликка етказади.

III. БЎЛИМ ФАОЛИЯТИНИНГ АСОСИЙ ЙЎНАЛИШЛАРИ
3.1.
Миллий ғоя ва мафкурани умуммиллат мафкурасига – ғоявий, руҳий ва маънавий куч-қудрат манбаига айлантириш борасида Бўлим қуйидагиларни экспертизадан ўтказади:

- оммавий ахборот воситалари, газеталар, жаҳон ахборот тармоғидаги расмий веб-сайтлар, веб-саҳифалар орқали бериб борилаётган илмий маълумотлар, адабиётлар ва медиа маҳсулотларни доимий ўрганиб бориш;
- хорижда ва мамлакатимизда фаолият кўрсатаётган телеканаллар орқали намойиш этилаётган ижтимоий-маънавий, маърифий, сиёсий мазмундаги материалларнинг мониторингини ташкил этиб, мунтазам тарзди таҳлилий маълумотлар тайёрлаш;
- масъул ташкилотлар томонидан нашрга тайёрлаган соҳага оид адабиётларнинг илмий экспертизасини амалга ошириш;
- чоп этилган адабиётларни нашриётлар кесимида ўрганиб, улар бўйича таклиф ва тавсияларни масъул муассасаларга тақдим этиш;
- Марказ томонидан ўтказилган ўрганишлар, улар юзасидан тайёрланган таҳлилий ҳужжатларнинг сифатини ошириш мақсадида, соҳага оид олимлар, мутахассислардан иборат экспертлар гуруҳини шакллантириш ҳамда улар билан олиб бориладиган ишлар режасини тузиш; 
- аҳолининг барча қатламлари оилалар, таълим-тарбия муассасалари, ишлаб-чиқариш соҳаларидаги маънавий тарғибот ишларининг натижадорлиги ҳамда омманинг кайфиятини кузатиш, ўрганилган мавжуд муаммоларни ижтимоий-сиёсий муҳитга нисбатан таъсирини ўрганиш асосида таҳлил этади.
IV. БЎЛИМНИНГ ҲУҚУҚЛАРИ 
Бўлим қуйидаги ҳуқуқларга эга:

4.1. Мамлакатдаги барча соҳаларда, шунингдек, барча турдаги давлат ва нодавлат ҳамда жамоат ташкилотларида олиб бориладиган ғоявий-мафкуравий ишлар самарадорлигини ошириш бўйича таклифлар тайёрлаш ва ташкил этиш ёки ушбу йўналишлар юзасидан маълумотларни сўраб олиш.

4.2. Республика Маънавият ва маърифат кенгашида қабул қилинадиган қарорлар, Марказ ва институтнинг ички тартибдаги йиғилишлари муҳокамасида иштирок этиш, зарур таклифлар киритиш, тавсиялар бериш.

4.3. Илмий экспертиза бўлими бўйича белгиланган вазифаларни рўёбга чиқариш мақсадида соҳага оид:
-  Институтда мавжуд таянч докторантура ва мустақил изланувчилари билан илмий тадқиқот ишларини экспертизисини ташкил этиш ва муҳокамага қўйиш; 

- миллий ғоя, миллий мерос, алломалар, уларнинг бугунги кундаги аҳамияти тўғрисидаги илмий-оммабоп, публицистик асарларни маънавият, мафкурага мослигини илмий экспертизадан ўтказиш ҳамда  нашрга тавсия этиш.
4.4.
Зарур мутахассисларни шартнома асосида илмий-амалий экспертиза ишларига жалб қилиш.

4.5. Ўз фаолияти билан боғлиқ масалалар юзасидан Бўлим ходими ҳамда жалб этилган мутахассисларни вилоятлар, туманлар ва чет элларга хизмат сафарларига жўнатиш.

V. БЎЛИМ ФАОЛИЯТИНИ ТАШКИЛ ЭТИШ
         5.1. Бўлимни Ижтимоий-маънавий тадқиқотлар институти директори томонидан белгиланган тартибда лавозимга тайинланадиган ва лавозимдан озод қилинадиган, сиёсатшунос, диншунос ва турдош соҳаларда олий маълумот ва етарли иш тажрибасига эга бўлган бўлим мудири бошқаради.

         5.2. Бўлимда Ижтимоий-маънавий тадқиқотлар институти директори томонидан белгиланган тартибда лавозимга тайинланадиган ва лавозимдан озод қилинадиган бир нафар бош илмий ходим  фаолият  юритади.  
5.3. Бўлим иш фаолиятини ўзи белгилаган ва Ижтимоий-маънавий тадқиқотлар институти тасдиқлаган иш режалари ва дастурлар асосида амалга оширади.

VI. БЎЛИМНИНГ БОШҚАРУВИ
Бўлим бошлиғи:

6.1.
Бўлим ходимининг натижали иш олиб боришини таъминлаш учун масъул ҳисобланади. Ишни тақсимлайди ва унинг ижросини назорат қилади. Бўлим ходими ишининг сифати самарадорлигини баҳолайди.
6.2.
Ижтимоий-маънавий тадқиқотлар институти директори ва ўринбосари томонидан берилган мақсадли топшириқларнинг бажарилишини назорат қилади.

6.3.
Илмий экспертиза бўйича чора-тадбирлар режасини ишлаб чиқади ва амалга оширилишини таъминлайди.

6.4. Миллий ғоя ва мафкуравий жараёнларнинг илмий-назарий асослари, миллий ўзликни англаш муаммолари, тарихий маънавий меросни ўрганиш бўйича грант дастурларида иштирок этиш ишларини ташкил қилади.
6.5.
Илмий экспертиза бўйича раҳбариятга таклифлар киритади. 

6.6.
Институт фаолияти доирасида амалга оширилган илмий изланишлар натижаларини, таҳлилий материалларнинг хулосаларини мунтазам равишда чоп этиб, кенг жамоатчиликка етказилишини ташкил этади.

6.7. Амалга оширилган ишлар натижалари бўйича ҳисоботлар тайёрланишига раҳбарлик қилади.
Бош илмий ходим:
6.8. Бўлим бошлиғи йўқлигида унинг вазифаларини бажаради.
6.9. Илмий экспертиза объектлари бўйича илмий-амалий таклиф ва тавсиялар беради.
6.10. Бўлимнинг илмий экспертиза билан боғлиқ фаолиятини мониторинг қилади, тизимли таҳлил этади ва мувофиқлаштиради.
6.11. Бўлим фаолияти билан боғлиқ лойиҳалар юзасидан тайёрланган монография, услубий қўлланмалар ва бошқа тарқатма материаллари чоп этилиши ва тарқатилишини ташкил этади.
6.12. Бўлим бошлиғи таклифига асосан бўлимнинг иш режаси лойиҳасини тайёрлайди, тасдиқлаш учун раҳбариятга киритади.
6.13 Оммавий ахборот воситалари орқали институтда чоп этилган монография, услубий қўлланмалар ва бошқа тарқатма материаллар юзасидан  бевосита таҳлилий чиқишлар қилиб боради.
6.14. Бўлимда экспертизадан ўтказилган материаллар юзасидан белгиланган тартиб ва муддатларда ҳисобот тақдим этади.
6.15. Экспертизага келиб тушган материаллар юзасидан таҳлилий хулосалар тайёрлайди.

6.16. Бўлим ваколати доирасида ОАВ, интернет ҳамда ижтимоий тармоқлардаги ахборотлар мониторингини амалга оширади ҳамда улар асосида таҳлилий, танқидий материаллар тайёрлайди.
6.17. Бўлим фаолияти бўйича таҳлилий маълумотлар тайёрлайди ва бўлим бошлиғига киритади.

6.18. Бўлимда олиб борилаётган ишлар юзасидан оммавий ахборот воситалари орқали бевосита таҳлилий чиқишлар қилиб боради.

6.19. Ҳамкор ташкилотлар билан амалий муносабат ўрнатилиш ишларини ташкил қилади.

VII. БЎЛИМНИНГ МОЛИЯВИЙ МАБЛАҒЛАРИ
7.1. Бўлим фаолиятининг молиявий харажатлари жиҳозлар, канцелярия маҳсулотлари, оргтехника, шунингдек, маҳаллий ва хорижий нашрларга обуна бўлиш, илмий, маънавий-мафкуравий, шунингдек, хорижий илмий асарларни сотиб олиш, илмий-оммабоп асарлар, услубий тавсияномалар, қўлланма ва рисолалар чоп этиш харажатлари давлат бюджетидан бўлим бошлиғининг тавсияси ва Ижтимоий-маънавий тадқиқотлар институти директорининг рухсати билан амалга оширилади.

